Semtex
<s>Semtex je plastični eksploziv opće namjene koji sadrži heksogen (RDX) i pentrit (PETN).</s><s>Koristi se za civilne svrhe miniranja i demoliranja (gospodarski eksploziv) te za određenu vojnu uporabu.</s><s>Izumio ga je češki kemičar Stanislav Brebera 1964. godine.</s>

<s>Eksploziv je postao iznimno popularan među teroristima budući da ga se vrlo teško može otkriti.</s><s>Primjer tome bio je Pan Amov let 103 tijekom kojeg su libijski teroristi upotrijebili Semtex za rušenje putničkog zrakoplova Boeing 747 iznad škotskog mjesta Lockerbie.</s>

<s>Osim Semtexa, među teroristima je popularan i eksploziv koji je mješavina TNT-a i PETN-a zbog osjetljivosti kapice (kapsule) detonatora.</s><s>Ipak, teroristi nemaju mogućnost nabavke sofisticiranih detonatora koji bi detonirali kapicu Semtexa.</s>

<s>Povijest 
Semtex je 1964. izumio češki kemičar Stanislav Brebera koji je radio u čehoslovačkom Državnom institutu za kemijsku industriju.</s><s>Eksploziv je dobio ime po Semtinu, predgrađu češkog grada Pardubice u kojem je Semtex prvi puta proizveden 1964. godine.</s><s>Sam institut je kasnije promijenio ime u Explosia.</s>

<s>Eksploziv je veoma sličan drugim plastičnim eksplozivima, posebice C-4 u smislu lake svitljivosti.</s><s>Također, otporan je na vodu te je upotrebljiv na većem temperaturnom rasponu od -40 do +60 °C. Ovisno o vrsti bojila, Semtexova boja može varirati od crvenkasto smeđe ili crvenonaranđaste pa do crvene boje dok je Semtex 2P smeđe boje.</s>

<s>Primjena 
Nakon što je izumljen, novi eksploziv se izvozio u velikoj mjeri.</s><s>Prvi strani korisnik bio je Sjeverni Vijetnam kojem je dostavljeno 14 tona tijekom Vijetnamskog rata.</s><s>Ipak, najveći pojedinačni kupac bila je Libija kojoj je preko praške posredničke tvrtke Omnipol dostavljeno 700 tona eksploziva u razdoblju od 1975. do 1981. godine.</s><s>Međutim, nakon pada komunizma u Čehoslovačkoj, novi predsjednik Vaclav Havel je dao na uvid dokumentaciju po kojoj je vidljivo da je u Libiju izvezeno 900 tona Semtexa.</s><s>Također, dodatnih 1.000 tona je prodano nestabilnim državama kao što Sjeverna Koreja, Iran, Irak i Sirija.</s>

<s>Od terorističkih skupina, Semtex su primjenjivali islamski militanti na Bliskom istoku dok su ga u Sjevernoj Irskoj koristili Privremena irska revolucionarna armija i Irska narodnooslobodilačka vojska.</s><s>Najpoznatiji teroristički čin koji je napravljen pomoću Semtexa bilo je rušenje Pan Amovog putničkog zrakoplova Boeing 747 iznad mjesta Lockerbie u Škotskoj 21. prosinca 1988.</s><s>Bivši libijski političar i Gaddafijeva desna ruka, Musa Kusa, koji je pobjegao u London tijekom Građanskog rata u Libiji 2011., optužen je na sudu u Washingtonu da je jedan od šestorice Libijaca koji su IRA-i tijekom 1980-ih dopremili eksploziv Semtex.</s>

<s>Upravo je povezanost tog eksploziva s teroristima bio razlog pada njegovog izvoza.</s><s>Tako su se postrožili uvjeti izvoza Semtexa dok njegov izvoz od 2002. godine nadgleda češka Vlada.</s><s>Tako primjerice godišnja proizvodnja tog eksploziva od 2001. iznosi deset tona, većinom za domaću uporabu.</s><s>Također, Češka je potpisivanjem međunarodnih sporazuma promijenila i tehnološki proces izrade samog eksploziva.</s><s>Tako je smanjen njegov rok trajanja sa deset na pet godina.</s>

<s>25. svibnja 1997. je znanstvenik Bohumil Sole koji je često tvrdio da je bio dio tima koji je zaslužan za izum Semtexa, privezao uz sebe eksploziv te je počinio samoubojstvo u toplicama u Jeseníku.</s><s>U eksploziji je ozlijeđeno dvadeset ljudi o čega šestero teže.</s><s>Sam Sole je bolovao od kliničke depresije.</s><s>Prema navodima proizvođača Explosije, Sole nije bio član tima koji je razvio Semtex.</s>

<s>Sastav Semtexa</s>

<s>Izvori</s>

<s>Vanjske veze 
Ten mistakes in causa Semtex®</s>

<s>Eksplozivi</s>

